google/wiki40b huggingface dataset:
Norge (illegal avis)

Norge var en av de illegale avisene som ble utgitt under den tyske okkupasjonen av Norge under andre verdenskrig.
Det var arbeiderungdomslaget på Stabekk som sto bak avisen. De stjal duplikator fra Ullern skole. Papir, sverte og stensiler ble tatt fra Aker kommune, da en kvinnelig kommunefunksjonær deltok i gruppa bak avisen. Den ble blant annet mangfoldiggjort i en hytte i Vestmarka i Bærum. Opplaget var 1500 eksemplarer.
Redaktør for Norge var Jens Sigvard Ask. Han var formann i det forbudte arbeiderungdomslaget. Medarbeidere var Henry Johansen og Randi Johansen, senere Gunnar Brunvoll. I tillegg til Norge laget gruppa også avisen Norge krigsnytt, som ble utgitt for å dekke behovet for nyhetsformidling etter at radioapparatene ble beslaglagt.
Første nummer av Norge kom i februar 1941. Avisen publiserte blant annet en liste over firmaer som ble eid av nazister. I oktober klarte Statspolitiet å rulle opp hele avisorganisasjonen, og 40 personer ble arrestert.
Navnet «Norge» ble også brukt av andre illegale aviser under krigen.
Loraspis

Utseende

En middelsstor, ganske bred, blankt svart gjødselbille. Hodet er ganske svalt innbuktet foran. Hode og pronotum er blanke, tett og kraftig punkterte. Dekkvingene har fine punktarder, mellom disse er de meget fint punkterte.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Arten er utbredt over store deler av Europa nord til Sverige, og i Asia.
Lungevolum

Lungevolum (ofte forkortet TLV, av eng. total lung volume) er det maksimale volumet med gass (typisk luft) som det er plass til lungene, mens lungekapasitet (ofte forkortet TLC, av eng. total lung capacity) er assosiert med de ulike kapasitetsfasene som eksisterer under respirasjonssyklusen.
Hos et voksent menneske utgjør det totale lungevolumet cirka 6 liter, men dette volumet må ikke sammenstilles med den mengden luft et menneske puster inn og ut. Det er nemlig avhengig av en rekke faktorer.
Marija Lasitskene

Idrettskarriere

Kutsjina deltok både i European Youth Olympic Festival og Ungdoms-VM i friidrett i 2009, og kom på annenplass i begge disse mesterskapene, som ble vunnet av italienske Alessia Trost. Året etter vant hun høyde i Sommer-OL for ungdom 2010, med et hopp på 1,89 m der Trost kom på annenplass.
I 2011 deltok hun i EM i friidrett innendørs 2011. Her greide hun 1,92 i kvalifiseringen, og nådde ikke finalen, men endte på niendeplass sammenlagt. Senere på året deltok hun i Junior-EM i friidrett 2011, der hun vant høydehoppkonkurransen. Her tangerte hun mesterskapsrekorden på 1,95. I Junior-VM i friidrett 2012 kom hun på tredjeplass.
Russland deltok i Super League under Lag-EM i friidrett 2013. Her vant Kutsjina høydehopp, med ny personlig rekord på 1,98 meter. Hun kom på annenplass i Sommeruniversiaden 2013, bak Kamila Stepaniuk, og hun vant DécaNation i august. Hun kom på fjerdeplass i høydekonkurransen i Diamond League 2013 sammenlagt.
I VM i friidrett innendørs 2014 vant hun høyde, med 2,00 meter, og hun delte førsteplassen med polske Kamila Lićwinko. Igjen deltok hun i lag-EM i friidrett 2014, der hun vant høydekonkurransen. Hun kom på annenplass i EM i friidrett 2014, der spanske Ruth Beitia vant gullet. Hun vant gull i både DécaNation, Verdenscupen i friidrett 2014 og Diamond League 2014 sammenlagt.
Hun vant EM i friidrett innendørs 2015, med 1,97 meter.
Dork

Dork, nordsamisk dorka, er et samisk klesplagg av pels hovedsakelig brukt innenfor andre klær, hovedsakelig om vinteren. Den skiller seg fra pesk ved at hårsiden vender inn mot kroppen og den er kjent over hele det nordsamiske området.
Dorken er gjerne av saueskinn, men også av reinskinn. Den har som regel en eller to splitter i halsen og oppstående krage. Kantene kan være laget av annet skinn eller bånd. Ellers har dorken lite pynt.
Perginae

Utseende

Middelsstore, avlange, ofte nokså fargerike plantevepser. Gruppen ligner sterkt på Tenthredininae fra den nordlige halvkulen bortsett fra at antennene er korte og klubbeformede. De kan være grønne, ha blålig metallglans eller være mønstret i rødt, gult, brunt og svart. Vingene er ofte noe brunlige, med markert årenett.

Levevis

Larvene lever selskapelig på bladene til eukalyptus og andre busker og trær i myrtefamilien. Hunnen står ofte vakt over larvene sine, i alle fall når de er små.

Utbredelse

De aller fleste artene lever i Australia, men det finnes også noen få på Ny-Guinea.
Øst-Europa

Øst-Europa er den østlige delen av Europa. Å definere Øst-Europas grenser presist kan være noe vanskelig, i og med at begrepets rekkevidde kan sies å avhenge av konteksten det brukes i.

Geografisk

I dag defineres det geografisk som området mellom Sentral-Europa i vest og Uralfjellene – som Europas grense – i øst. Europeisk Russland er kjernen i dette området, da det alene dekker 40 % av Europas areal og dermed nesten hele Øst-Europa.

Geopolitisk

I lang tid var begrepet imidlertid brukt om den del av Europa som var under sovjetisk innflytelse under den kalde krigen (den såkalte øst-blokken), en definisjon som baserer seg snarere på politisk fremfor geografisk inndeling. 
I mange utdaterte kilder omfatter begrepet «Øst-Europa» fremdeles de fleste, eller alle europeiske land som frem til slutten av den kalde krigen var kommunistiske stater eller land kontrollert av Sovjetunionen. De fleste folk i Polen, Tsjekkia, Slovakia, Ungarn og Slovenia ser ofte på sine land som del av Sentral-Europa snarere enn Øst-Europa, mens mange kilder, især i engelsktalende land, fortsetter å klassifisere disse landene som østeuropeiske, et syn som kan sies å henge tilbake fra den dualistiske oppdelingen av Europa i en vestlig og østlig del under den kalde krigen. En slik inndeling blir av mange i de berørte «østlige» landene sett på som pejorativ og stigmatiserende i forhold til land som har klart å sikre seg sin tilhørighet til «Vesten», til tross for lignende forhold eller mer «østlig» beliggenhet og kulturell tilhørighet, som Finland, Hellas eller det tidligere DDR.
Shigu

Shigu (石鼓区) er et bydistrikt in der kinesiske provins Hunan. Det tilhører byprefekturet Hengyang (衡阳市). Det har et areal på 112 km² og teller ca. 200 000 innbyggere (2003).
Lysaker-ulykken

Hendelsesforløp

Lokaltog 937 (Lillestrøm–Drammen) kjørte ut vestover fra Oslo sentralstasjon seks minutter etter rutetiden og skulle ha et planlagt stopp ved hovedsignal 153 i påvente av nattoget på Sørlandsbanen, som kjørte i samme retning og som også var forsinket. Lokaltoget stoppet ikke ved hovedsignal 153 etter kjøreplanen, men fortsatte sin ferd videre vestover. Togleder ved Oslo S registrerte denne uregelmessigheten og satte inn «Stopp» på alle signalene ved Skøyen stasjon, samtidig som han skrudde av kjørestrømmen på begge spor mellom Oslo S og Asker stasjon.
Det vestgående lokaltoget 937 kolliderte med østgående lokaltog 2132 (Spikkestad–Lillestrøm) rundt 940 meter etter hovedsignal 153 med en hastighet på ca 90 km/t. Ifølge etterforskningen var det ingen tegn på retardasjon fra det vestgående lokaltoget, mens hastigheten til det østgående lokaltoget var redusert til rundt 30 km/t ved sammenstøtet. Den endelige årsaksforklaringen til ulykken ble ikke fastslått.
Ulykkessett : 69009 og 69028.(Motorvogn 69009 og styrevogn 69628 ble senere hugget)
Ulykken satte fokus på økt sikkerhet ved norske jernbaner, og førte til at Samferdselsdepartementet satte av midler i statsbudsjettet til å forsere utbyggingen av ATC.
Escherichia coli O104:H4

Escherichia coli O104:H4 er en sjelden stamme av bakteriearten Escherichia coli, og årsaken til E. coli-utbruddet i 2011.
Før utbruddet i 2010 er det kun et dokumentert tilfelle av sykdom grunnet denne bakterien, det var da en koreansk kvinne ble syk i 2005.
Agoniella

Utseende

Nokså små (ca. 5 millimeter), avlange bladbiller, gulaktige eller brune. Hodet er fremstrakt, ikke påfallende lite (ulikt mange andre skjoldbiller). Antennene er tynne, 11-leddete, halve kroppslengden. Pronotum er avrundet firkantet. Dekkvingene er jevnbrede, med 6 rader av grove punkter og to opphøyde lengderibber.

Levevis

Både larver og voksne lever på planter og eter fra dem. Disse lever på gress.

Utbredelse

Slekten er utbredt fra Malaysia i vest til Ny-Guinea i øst.
Antanambia

Utbredelse

Slekten er utbredt på Madagaskar.
Dolcetto

Smak og karakter

Aroma
Gir ofte aroma av kirsebær. 
Smak
Generelt meget fruktig med preg av mørke røde bær, f.eks. kirsebær og solbær, oftest akkomagnert av lakris, mandler og med både søtlige og lett bitre innslag, særlig i finish. Generelt er dolcettovinene lette til mellomfyldige, uklompliserte og forfriskende.
Dolcetto gir gode og ukompliserte rødviner, som oftest nytes avkjølt (dog ikke kalde, 14-16 grader). Vinene har lite å hente på lagring. Bør drikkes innen 1-2 år.
Slaget om Galicia

Bakgrunn

Kamphandlingene på østfronten (første verdenskrig) startet med den russiske krysningen av den russisk-tyske grensen den 17. august. Den øverstkommanderende for Den østerriksk-ungarske hær under første verdenskrig, Conrad von Hötzendorf, bestemte seg da for å iverksette en offensiv inn i Russisk Polen med sine nordlige armeer (den 1. og den 4.). Grunnen til dette var at siden den russiske hæren snart ville klare å mobilisere langt større styrker (i antall) enn Sentralmaktene i øst (og i særdeleshet mer enn de Østerrike-Ungarn, som var Russlands hovedmål for krigen), mente von Hötzendorf at den eneste sjansen man hadde var muligheten for en tidlig seier. Han håpte også at Keiserriket Tyskland ville bli med på offensiven inn i Polen, men ble frustrert da det ble klart at Tyskland ville kun sette inn få tropper i Øst-Preussen som hadde ordre utelukkende på å forsvare området. Dette i henhold til den overordnede strategien lagt opp i Schlieffenplanen: Mens Russland brukte tid på å mobilisere, skulle hoveddelen av de tyske styrkene settes inn på vestfronten, der man raskt skulle nedkjempe fienden og deretter overføre de frigitte avdelingene til østfronten for å møte russerne.
Slaget begynte for alvor 26. august, tilfeldigvis på samme dag som slaget ved Tannenberg (1914): Mens russerne angrep Tyskland på den nordlige delen av Østfronten, angrep Østerrike-Ungarn Russland på den sørlige delen av østfronten. Tyskernes fokus på forsvar fremfor angrep, kan derfor i ettertid synes klokt, spesielt siden russerne angrep lenge før forventet. Uansett startet dermed den Den østerriksk-ungarske hæren sin offensiv inn i Polen uten tysk støtte.
Ibn al-Nadim

Liv og virke

Svært lite er egentlig kjent om hans liv. Han var en bokhandler, en kalligraf som kopierte manuskripter for salg, akkurat som hans far tidligere hadde vært. Han bodde i Bagdad, og i noen tilfeller har han nevnt et opphold i Mosul.
I 988 e.Kr., året boka hans ble samlet sammen, rapporterer han at han var i Konstantinopel (Dar al-Rum). Blant sine lærere nevner han al-Sirafi (død 978-9), 'Ali b. Harun b. al-Munazhzhim (død 963) and filosofen Abu Sulayman al-Mantiqi. Han tilhørte kretsen til en sønn av 'Ali b. 'Isa «den gode visir» av Banu al-Jarrah, som han berømte for sin dyptgående kunnskap om grekernes, persernes og indernes logikk og vitenskap. Ibn al-Nadim møtte også den kristne filosofen Ibn al-Khammar i sitt hus. Med disse mennene, hvorav ingen var ortodokse sunnimuslimer, delte han en beundring for filosofi og særlig for Aristoteles, og den greske og hinduistiske vitenskapen i antikken (før-islamsk tid).
Mancot

Mancot er en landsby i det sørøstlige Flintshire, Wales. Mancot hadde en befolkning på 3 462 i 2001. I 1849 var befolkningen i landsbyen 282.
Stedsnavnet Mancot antas å bety "ydmyk bolig", med tidligste registrerte referanse til landsbyen i slutten av det 13. århundret.
Landsbyen ligger nær grensa mellom Wales og England.
Nomenklatura

Etymologi

Ordet er avledet av latin nomenclatura, dvs. navneliste, gjennom russisk nomenklatura (номенклату́ра). Uttrykket ble popularisert av dissidenten Michail Voslenski (Михаил Сергеевич Восленский), som i 1970 utgav boken Nomenklatura: Sovjetunionens herskerklasse (Номенклатура. Господствующий класс Советского Союза)

Beskrivelse

Nomenklatura-begrepet refererte til kommunistpartiets autoritet i å styre utnevnelsen av personer til nøkkelposisjoner i regjerningshierarkiet, så vel som i partiets egen maktpyramide. Politbyrået, som del av nomenklaturaen, førte lister over hvem som kunne fylle hvilke stillinger.
Samtidig med nomenklaturasystemet eksisterte patron-klient-relasjoner. Offentlige personer som hadde autoriteten til å utnevne individer til visse stillinger dyrket frem lojalitet hos dem de hadde utnevnt. Patronen passet på at klienten kom seg frem i hierarkiet og fikk støtte tilbake. Mektige patroner, som medlemmene i Politbyået, hadde mange klienter. En offentlig leder kunne være både klient (i relasjon til en patron på høyere nivå) og en patron (i relasjon til en klient på lavere nivå).

Kommunistpartiets makt til utnevnelser

Nomenklaturaen oppstod tidlig i sovjetisk historie. Lenin skrev at utnevnelser skulle ta hensyn til følgende kriterier: pålitelighet, politisk innstilling, kvalifikasjon og administrative evner. Josef Stalin, som var den første generalsekretæren i partiet, ble ofte omtalt som Kamerat Kartotek (Tovarisch Kartotekov) for sin pinlig nøyaktige oversikt over detaljer i partiutnevnelser. For å foreta utnevnelser på en mer systematisk måte bygget Stalin opp partiets patronsystem og brukte det for å distribuere sine klienter rundt omkring i partibyråkratiet. 
Under Stalins ledelse i 1922 skapte partiet avdelinger av Sentralkomiteen og andre organer på et lavere nivå som var ansvarlige for registreringen og utnevnelsen av partitilitsvalgte.
Under navnet utsjaspredi styrte disse organene utnevnelsene til viktige partiposter. I henhold til den amerikanske sovjetologen Seweryn Bialer var det særlig etter at Leonid Bresjnevs maktovertagelse i oktober 1964 at partiet fikk utvidet sin makt til å foreta utnevnelser. På slutten av 1980-tallet kom det imidlertid  offisielle uttalelser som tydet på at partiet ønsket å redusere sin utnevnelsesautoritet, særlig innenfor økonomisk styring. Dette var en politikk som var på linje med Mikhail Gorbatsjovs reformtanker.

Den nye klassen

Milovan Đilas skrev i boken New Class: An Analysis of the Communist System at nomenklatura utgjorde en ny klasse, og at den ble sett på med uvilje av vanlige borgere som en byråkratisk elite som hadde en privilegert livsstil, og som hadde erstattet den tidligere kapitalistiske eliten.
Svensk lapphund

Opprinnelse og alder

Hvor gammel lapphunden er i sin opprinnelse vet man ikke, men den har trolig aner som går svært langt tilbake i tid. Som type viser den da også en rekke fellestrekk med funnet av den 7 000 år gamle varangerhunden man fant i Sør-Varanger, bl.a. mangler den 2. premolar på begge sider i overkjeven. Å si at svensk lapphund er en direkte etterkommer av varangerhunden er imidlertid å trekke konklusjonene for langt. Rasens nærmeste slektninger i dag er finsk lapphund og lapsk vallhund.
Rasen har fått sitt navn etter svenskenes tradisjonelle beskrivelser av samer og de samiske nordområdene, nemlig Lappland. Tradisjonelt var denne hunden samenes brukshund til reingjeting, men aggressiv kryssavl på begynnelsen av 1900-tallet førte til at den opprinnelige lapphunden mistet sine naturlige egenskaper som gjeterhund og jakthund. Som hunderase må den derfor regnes som relativt ny, og den ble først anerkjent av FCI i 1944.

Utseende, anatomi og fysikk

Svensk lapphund er en typisk spisshund på alle måter. Kroppen er rektangulær og noe under middels stor, med god reisning. Halen skal bæres ringlet. Hannhundene blir ca- 45–50 cm i skulderhøyde og veier gjerne litt mer enn tispene, som på sin side gjerne blir ca. 40–45 cm i skulderhøyde.
Pelsen skal være ensfarget; bjørnebrun, svart, brun eller kombinasjon av disse. Hvitt i bryst, på haletippen og labbene tillatt. Pelsen består av dekkhår med tett underull som isolasjon. Den skal danne krave rundt nakke og hals. Kroppen er tett, noe lengre enn mankehøyden. Rett, sterk muskuløs rygg, dypt bryst og lang hals.

Bruksområde

I dag er lapphunden først og fremst en populær familiehund, men den har også egenskaper som brukshund, bl.a. som gårdshund, vakthund, trekkhund og kløvhund m.v. Pelsen gjør den godt skikket til å ferdes i vårt nordlige klima. Som brukshund er den utholdende og seig.

Lynne og væremåte

Lapphunden er livlig, våken, utholdende, vennlig og hengiven, men den er gjerne litt mistenksom overfor fremmede. Som familiehund regnes den som stødig og trofast, og den er svært lojal overfor sin eier, men den trenger en tydelig leder. For å trives trenger rasen regelmessig mosjon og nok av psykiske utfordringer og andre oppgaver.

Annet

Rasen oppnådde tidlig popularitet i Sveits, der den fortsatt er meget populær. Pelsen trenger regelmessig stell.
Angel (sang)

«Angel» er en amerikansk ballade, skrevet av Sid Tepper og Roy C. Bennett. Elvis Presley fremførte den i United Artists-filmen Follow That Dream (1962).
Han spilte sangen inn i RCA Studio B, Nashville, 3. juli 1962. «Angel» ble utgitt på soundtrack-EP-platen Follow That Dream (RCA Victor EPA 4368) i 1962. United Artists-produsent var Hans Salter.
Den britiske sangeren Cliff Richard spilte inn en versjon i Columbia Studios, Nashville, 24. august 1964. «Angel» ble utgitt på LP-platen Cliff Richard (Columbia 33SX 1709), på single (Columbia DC 762) og på EP-platen Angel (Columbia SEG 8444), alle i 1965. Produsenter var Bob Morgan og Billy Sherrill.
Gulli

Gulli er en gård i Sem i Tønsberg kommune i Vestfold. Gården ligger på Raet, like ved gjennomgangsveien gjennom fylket, E18. Gården har gitt navn til Gullikrysset, motorveikrysset med avkjøring til Tønsberg, til Gullitunnelen, Gulli bomstasjon og Gulliveien. 
De arkeologiske utgravingene før motorveien og tilhørende kryss og miljøtunnel ble bygd avduket et stort gravfelt fra vikingtiden, bl.a. en båtgrav, samt en rekke andre funn.
Lilla skogssjön

Lilla skogssjön er en liten innsjø i den østlige delen av Grödinge i Botkyrka kommune, Södermanland, Sverige. Innsjøen inngår i Kagghamraåns vassdragssystem, og dreneres av Uringeån. Avrenningen reguleres av en sluse for å sikre kontinuerlig vannføring i Uringeån. Innsjøens vanntilførsel kommer primært fra Stora Skogssjön via en underjordisk tunnel.
Lilla skogssjön har et overflateareal på 0,62 km², og ligger 46,4 meter over havet. Den har en maksimaldybde på 2,5 meter, en gjennomsnittsdybde på 1,8 meter, og inneholder 1,1 millioner m³ vann.
Kalvskinnet

Kalvskinnet er en bydel i den sørvestre delen av Trondheim sentrum, den såkalte Midtbyen. Navnet forekommer først i 1556, og skyldes sannsynligvis at området var verdsatt til ett kalveskinn i landskyld. I Sverres saga blir området kalt «akeren», dvs. «åkeren». 
Kalvskinnet er fra historien kjent som stedet hvor slaget mellom kong Sverre og Erling Skakke sto i 1179. Arkitektonisk er Kalvskinnet preget av bygårder fra forrige århundreskifte. Her finnes også en rekke institusjoner, blant annet i tilknytning til NTNU, Høgskolen i Sør-Trøndelag og helsevesenet. I tillegg finnes en rekke kirker og forsamlingslokaler i bydelen.
Den vestligste delen er kjent som Skansen, den eneste tilgangen til Trondheims sentrum fra land. Tidligere var deler av området i militær bruk. Hæren la imidlertid ned sin aktivitet her på 1990-tallet.
Munro

Historie

Før Munro's Tables ble utgitt var det betydelig usikkerhet om hvor mange topper på mer enn 3 000 fot det var i Skottland. Antagelsene varierte fra 30 til mer enn 300. I den første listen, som ble publisert i Scottish Mountaineering Club Journal i september 1891, var det med 538 topper, hvorav 283 ble ansett for å være «separate fjell». Begrepet munro brukes kun om sistnevnte, mens lavere topper på samme fjell ikke klassifiseres som munros. Problemet med dette er at Munro ikke klargjorde sin definisjon av et separat fjell, så det er uklart hvor klart atskilt toppene må være. 
Scottish Mountaineering Club (SMC) har siden revidert listen en rekke ganger, både som følge av nye høydedata fra Ordnance Survey og på grunn av usikkerhet knyttet til definisjonen av separate fjell. Siden 1997 har man definert alle topper med absolutt høyde på mer enn 3 000 fot og primærfaktor på mer enn 500 fot (152,4 m) som munros. Dette har ført til at lavere topper på flere fjell, som Beinn Alligin, Beinn Eighe og Buachaille Etive Mór, har fått munro-status. Dette er i overensstemmelse med andre klassifiseringer i Skottland, som corbetts (2500–3000 fot) og grahams (2000–2500 fot) hvor man også krever primærfaktor på mer enn 500 fot. Det er allikevel fortsatt noen uklarheter i klassifiseringskriteriene. 
Den siste revisjonen, som ble publisert i 1997, lister opp 284 munros og 227 subsidiære topper som når kravet til absolutt høyde, men har for lav primærfaktor. Alle ligger i Det skotske høylandet, nord for Highlandforkastningen.

Murdo

Murdo er ikke en separat klassifisering, men et forsøk på å bruke en strengere definisjon av munrobegrepet. Det kreves en primærfaktor på 30 m (98 fot). Det er 444 murdos, mot 284 munros og 227 subsidiære topper.
Paul Cook

Oppvekst

Cook vokste opp i Hammersmith, London. Han gikk på Christopher Wren school i White City Estate, Shepherd's Bush, der han møtte Steve Jones. I 1972-1973, startet Cook og Jones, sammen med klassekameraten Wally Nightingale, gruppen The Strand. Cook var det første medlemmet i gruppa som kjlpte sitt eget instrument (et trommesett), i stedet for å stjele det. I løpet av de tre første årene utviklet The Strand seg til Sex Pistols etter at de møtte Dougie Anderson.

Privatliv

Cook bor i Shepherd's Bush med sin kone, Jeni og deres datter , Hollie. Han jobber som musiker for Edwyn Collins og spiller fotball for Hollywood United.
Psiloptera

Utbredelse

Slekten er utbredt i Sør- og Mellom-Amerika.
BL Lacertae-objekt

BL Lacertae-objekt er en type aktiv galaksekjerne som har svake eller fraværende emisjonslinjer og hurtig variasjon. Prototypen av BL Lacertae-objekt, BL Lacertae, trudde man først var en variabel stjerne før man observerte den svake galaksen som omga objektet, og en kunne slå fast at objektet var av ekstragalaktisk natur.
Det er tenkt at BL Lacertae-objekt er kvasistellare objekt, som for eksempel en kvasar, eller radiogalakser som man ser langs en relativistisk jetstråle.
Noen BL Lacertae-objekt har blitt oppdaget ved de høyeste fotonenerginivåene, 1 TeV, noe som indikerer at fotonene er sendt ut i en smal vinkel (på samme måte som gammaglimt); ellers ville strålingen bli mist til pardanning av materie i kilden.
Paripocregyes

Utseende

Middelsstore trebukker, mørkt gråbrunt-spraglete. Antennene er nokså kraftige, omtrent så lange som kroppen. Pronotum er tønneformet uten pigger på sidene, dekkvingene parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i India.